يا محمد إذا شيت الهنا والمبره والسلامة وتكفي من جميع المضره اترك الرسم والعادات والخلق مره جامل الوقت لا تبحث على الوقت شره سالم الناس تسلم إن لي بعض خبره لا تزاحم تكن شارد وهي ظرف خبره واطلب العلم واعمل به تنال المبره عند ربك وكن طايع لنهيه وأمره واشكر الله إذا سبل على الكل ستره عم جوده تعالى المسلمين وكفره كلهم تحت حكمه كلهم تحت قهره ما لحد شيء معه مثقال أووزن ذره فاتخذه جليسك في مسأ وبكره واعتكف تحت بابه على تلحقك نظره تبلغ السول والمأمول من غير عسره والخمول الخمول احذر ظهور أو شهره واعتزل وانفرد من غير عجب وكبره لا تخالط تنالك كل ظلمه وكدره واشتغل بالذي يعنيك فاعلمه وادره لا تعرج على غيره تصيبك معره واجتهد في العمل قولا وفعلا وفكره لا تكاسل ولا تلحقك في الخير فتره واتبع سنة الهادي بعسره ويسره لا تخالفه في شيء بسره وجهره صل ربي عليه ما انثنى غصن شجره أو سرى الركب في الداجى يؤمون قبره